Ang Open High School Program ay saro sa binabandera kang eskwelahan ta ini ang saro sa rason kung tano hababaon ang drop-out rate kang mga estudyante sa Cararayan National High School. Ining programang ini nasa iraraom kang DORP o ang Drop-Out Reduction Program na pinapanginutan ngunyan kang Guidance Counselor na si Adelaid M. Diezmo. Ini may katuyuhan tabangan ang mga estudyante na dae kayang mag-regular na pagklase dahil sa iba-ibang rason. Ang ibang estudyante kaya may mga trabaho o kaya may kaulangan sa saindang mga harong. Kaya naisipan kang eskwelahan na magayun man magkaigwa kaini. Ang Open High School Program ay igwa sana para sa Grade 7 hanggang 10. Dikit sana ang mga estudyante na yaon digdi. Ang mga estudyante na yaun digdi na nasa Grade 7 and Grade 8, kaipuhan magpa-eskwelahan ning Lunes, Miyerkules asin Biyernes (na aga). Ang Grade 9 saka Grade 10 man kaipuhan maglaog ning Martes, Huwebes saka man Biyernes (na hapon). Kaya mahihiling dyan na may mga aldaw na dae sinda kaipuhan magklase. May sarong adviser man ang mga aki na yaon digdi. Asin parehas man sana, kaipuhan ninda makakua ning pasadong grade sa gabos na subject na dae mababa sa 75 para makausad sa sunod pang grado. Ang saro pa sa pagkakaiba kaini sa regular, ang mga topic na tigtutukdo ta kaipuhan kaya na mas simple ang mga ini para mas makasabay sinda.